GiliGold/VAD_KnessetCorpus huggingface dataset:
משה גפני: היות שאתה למדת משפטים ואתה משפטן ומייצג את משרד המשפטים ואני לא למדתי משפטים, אני אבקש שהמשפטנית תענה לך.
שגית אפיק: אני חושבת שמכיוון שאנחנו מדברים במסלול ירוק, וממילא, ספי, הוא בסוף לא יקבל את הנזק הממשי שלו, אלא רק בערך לפי הנוסחה שקבועה כאן, הפתרון יכול להיות גם פתרון קבוע.
שגית אפיק: כיוון שאנחנו מדברים על מסלול ירוק, ואנחנו מדברים על פיצוי בסוף שהוא בערך, הוא ממוצע של משהו, הוא לא פיצוי מדויק, ולכן כמו שיש לגבי השגה בהרבה חוקים של מסים, אם כעבור תקופה מנהל רשות המסים או כל בר סמכות אחר לא הגיע למסקנה ולא נתן את הפיצוי, צריך לקבל את ההשגה במלואה.
שגית אפיק: זה בדיוק אותו מקרה, משום שכאן מדובר על מסלול ירוק, לא מדובר על הנזק הממשי, ומדובר על צורה סבירה - - -
יעקב ערן: הציבור יפסיד.
יעקב ערן: אנחנו נדחה תביעות סתם כי לא נוכל לעמוד בזה.
יעקב ערן: זה יהיהlose-lose לכולם.
יעקב ערן: אם אנחנו רוצים לפתור בעיה אמיתית, תפתרו אותה.
יעקב ערן: אם רוצים לפתור בעיה אמיתית, אז רוצים לפתור אותה.
יעקב ערן: חבר'ה, במקום לפתור, אתם יוצרים לנו בעיות ולציבור בעיות ויוצרים תקדימים.
יעקב ערן: אי-אפשר - - -
דוד רוטנברג: זה ייצור שתי תוצאות שליליות, שגית, הרב גפני.
משה גפני: כן בבקשה.
דוד רוטנברג: גם אין חכם כבעל ניסיון וגם כמשפטן – אני רואה שמכבדים משפטנים פה בוועדה - - -
משה גפני: כדאי לך להיכנס למסלול הזה.
דוד רוטנברג: זה כנראה המקום היחיד.
דוד רוטנברג: זה ייצור שתי תוצאות שליליות, בסך הכול התוצאה שאנחנו רוצים שהניזוק יקבל את הכסף.
דוד רוטנברג: הניסיון מלמד אותנו שהיו מקרים, בעיקר במסלול המחזורים, כשבאנו ושילמנו, למשל כשנפלה טעות – הרי תקנה 9 לחוק מאפשרת לנו לעשות תיקון החלטה עד ארבע שנים, למעשה גילינו שמי שקיבל כסף באופן מיותר, למעשה היו מקרים שלא ניתן היה להחזיר את הכסף, מכיוון שהעסק בחובות או במצב כזה או אחר.
דוד רוטנברג: אנחנו לא רוצים ליצור מצב שבו כפי שהוועדה דורשת, נגיד 90 יום, הוא יקבל החלטה שלילית.
דוד רוטנברג: יותר קל לתת תשובה שלילית ואחרי זה לבדוק את התשובה לאט ולראות שאנחנו נותנים כסף אמיתי, או לתת כסף ובטעות לא נוכל להחזיר אותו כי לא מגיע לו.
דוד רוטנברג: 90 יום זה גם לא מה שכתוב בתקנות, בתקנות העיקריות כתוב לנו שישה חודשים.
שגית אפיק: אבל שיניתם הרבה דברים בתקנות.
דוד רוטנברג: נשמח לשנות גם את התקנות האלה, יש לי הרבה השגות על תקנות עופרת יצוקה.
דוד רוטנברג: אני אשמח לשבת חודשיים, נשב לתקן, נעשה משהו כמו שצריך.
משה גפני: אני אציע מה שהציע עופר מנירב.
משה גפני: אני יכול להגיד בשמך?
עופר מנירב: כן, אדוני.
משה גפני: ההצעה היא כזאת.
משה גפני: ההצעה היא שלא מסתיים הדיון בפרק הזמן הזה שעליו אנחנו מדברים.
משה גפני: אתם תשלמו לו את התביעה שלו, אתם יכולים להמשיך את הדיון.
משה גפני: זאת אומרת, זה לא סופי, זה לא דבר שנגמר בעניין הזה.
משה גפני: יש לכם פרק זמן - - -
ליאת גרבר: נקרא לזה "מקדמה".
שגית אפיק: מה זה מקדמה?
שגית אפיק: מקדמה של 100%.
משה גפני: עם כל הכבוד, אי-אפשר - - -
דוד רוטנברג: נעשה כמו מס הכנסה, מס שלא - - -
משה גפני: מה שקורה שיש לכם את הזמן.
משה גפני: אתם רוצים עוד חודש – עוד חודש, אבל בפרק הזמן הזה תגמרו את העניין, תתנו תשובה.
משה גפני: היה ולא נתתם תשובה בכלל, תשלמו את התביעה ואתם יכולים להמשיך את הדיון אתו.
משה גפני: אתם יכולים להגיד: התביעה שלו היתה גדולה מדי, אתם מקזזים ממנו חזרה, אתם מוסיפים לו, אתם נותנים לו.
משה גפני: אתם אומרים ששלושה חודשים זה פרק זמן קצר, יהיו ארבעה חודשים, אבל בארבעה חודשים לא נותנים תשובה ואתה רוצה שנאשר דבר כזה?
דוד רוטנברג: היושב-ראש רוצה תשובה מסוימת?
משה גפני: אם אתה אומר מה שאמר ספי ואתה אומר שגם אתה משפטן, שלא יכול להיות דבר כזה, אני חושב שכן יכול להיות דבר כזה, אבל אני מקבל את העמדה שלכם, תוכלו להמשיך את הדיון אתו.
משה גפני: היה ולא נתתם לו תשובה בארבעה חודשים, תתנו לו את התביעה, תמשיכו את הדיון.
דוד רוטנברג: את הסכום שלא שנוי במחלוקת.
דוד רוטנברג: היו תיקים - - -
יעקב ערן: בשביל לעשות את זה, אנחנו צריכים לראות איך עושים את זה.
יעקב ערן: אני לא יודע לתת לך עכשיו תשובה.
דוד רוטנברג: היה תיק שתבעו 27 מיליון שקל, קיבלו בסוף 3 מיליון שקל.
דוד רוטנברג: מה אני אמור לשלם לו?
משה גפני: אמרתי שלא?
משה גפני: הרי יש לך זמן לענות לו.
דוד רוטנברג: אם אני משלם לו את כל סכום התביעה, 27 מיליון, איך אני אקח את זה אחר-כך - - -
משה גפני: אל תשלם לו, תענה לו.
דוד רוטנברג: לענות, בסדר.
רוביק דנילוביץ: הוא יכול גם לתת תשובה לא מנומקת.
משה גפני: לא, הוא לא יכול.
שגית אפיק: תשובה מנומקת בוודאי.
שגית אפיק: לא כל תשובה.
דוד רוטנברג: אני עונה לו תשובה: מגיע לך לפי עמדתנו 3 מיליון שקל, אתה זכאי לקבל את זה, וזהו.
משה גפני: תנמק.
שגית אפיק: דוד, בתקנות שהבאתם לנו, לפני שהציע חבר הכנסת גפני את ההצעה שלו, לכאורה עולה שבתוך 45 ימים אתם מסיימים את התביעה.
שגית אפיק: זה התקנות שהבאתם לנו.
שגית אפיק: תסתכל, זה מה שמופיע.
משה גפני: גם דורון אמר את זה.
שגית אפיק: עם כל הכבוד, שלושה חודשים זה לא זמן מאוד-מאוד קצר.
רוביק דנילוביץ: עוד דבר.
רוביק דנילוביץ: הסיפור פה זה העסקים הקטנים.
רוביק דנילוביץ: זה הסיפור הגדול.
משה גפני: נחזור לנוסח.
שגית אפיק: היה לנו במלכ"ר, מוסד ציבורי זכאי, הצענו לכם תיקון לנוסח, שכנראה פותר את הבעיה.
שגית אפיק: תגידו לנו אם זה מקובל: וביכולתו למכור שירותים או מוצרים.
שגית אפיק: אתם אמרתם שזו המטרה, עיגנו את זה בנוסח.
ליאת גרבר: המטרה היא שלא תהיה פריסה של תשלומים והתשלום כאילו ייחשב של חודש בחודשו.
יעקב ערן: אין בזה שום - - -
משה גפני: ערן, לא יהיו תקנות.
יעקב ערן: בסדר, אז לא.
משה גפני: עם כל הכבוד, אני אחרי זה אוכל את הקש, לא אתם.
יעקב ערן: נעשה פה צעד משמעותי.
משה גפני: אמר פה מנכ"ל משרד האוצר, אמר פה בדיון: אנחנו בתוך 45 ימים, זה גם מופיע בתקנות שלכם, אנחנו מסיימים את זה.
משה גפני: אתה אומר שמישהו יגיש תביעה על 27 מיליון, אז הסכמתי ארבעה חודשים.
משה גפני: במשך ארבעה חודשים לא תדעו לנמק תשובה?
משה גפני: בושה אפילו להגיד את זה.
משה גפני: אני מסכים שתמשיכו הלאה.
משה גפני: אני מבקש לגבי הנוסח של "מדי חודש בחודשו" – אני מבקש להגיע לנוסחה מוסכמת.
משה גפני: לגבי הנושא של מסלול הירוק, אני מבקש לדעת - - -
שגית אפיק: המסלול הירוק זה מה שעלה קודם.
משה גפני: אנחנו הסכמנו כך – תהיו אתי, אני כבר באמת מתחיל לאבד ראש.
משה גפני: אני רואה כל הזמן שערן רץ לדבר עם השר - -
יעקב ערן: לא דיברתי עם אף אחד.
משה גפני: - - רועד מפחד, ואתם גם כן למדתם משפטים כולכם ואתם יודעים להתווכח אתי, הכול בסדר.
משה גפני: אני כבר באמת מפחד, עוד מעט אני יורד למקלט עם קסדה.
יעקב ערן: אתה רוצה פיצוי?
יעקב ערן: חשבתי...
יעקב ערן: מבצע - 50% מקדמה.
משה גפני: אני אצטרך להוכיח שלא היה לי קיוסק בבאר-שבע.
רוביק דנילוביץ: לפי נתוני הארנונה, אין לך, אדוני...
משה גפני: רבותי, הסכמנו שמסלול ירוק ומסלול אדום יהיו עד 7 ק"מ.
משה גפני: זה יהיה כתוב.
משה גפני: הייתם נחמדים.
משה גפני: באמת ברוב הדברים הייתם נחמדים, חוץ ממה שלא.
משה גפני: מסלול אדום יהיה עד 7 ק"מ, מ-7 ועד 40 אין מסלול אדום.
משה גפני: כופפתי את הראש.
משה גפני: אני לא מבין למה, אבל כופפתי אותו.
שגית אפיק: כל מי ש-0 עד 7 מסלול מלא, בלי קשר ליישובי ספר.
משה גפני: שגית - - -
שגית אפיק: היא רוצה לדעת מה - - -
משה גפני: המשפטניות מדברות, אני בכלל באופסייד.
משה גפני: ליאת, לא למדתי משפטים.
משה גפני: אני מבקש שיהיה כתוב מ-0 עד 7 יהיה מסלול אדום.
משה גפני: היחידה שהיתה בחוץ זו היתה שדרות, נכון?
שגית אפיק: היא בתוך ה-7.
ליאת גרבר: שדרות היחידה שלא נמצאת, אין לנו בעיה להוסיף את שדרות.
יעקב ערן: מה אכפת לך איך זה יהיה חוקי, זה יהיה.
יעקב ערן: מה שאתה רוצה יהיה.
משה גפני: אני רוצה פעם אחת לנצח את המשפטנים.
משה גפני: פעם אחת, אני יכול?
יעקב ערן: אני לא מצליח.
משה גפני: בוא תלמד ממני.
משה גפני: אני מבקש שיהיה כתוב בתקנות שמ-0 עד 7 יש מסלול אדום.
משה גפני: אפשר דבר כזה או שזה בלתי אפשרי?
משה גפני: אם זה בלתי אפשרי, אני חוזר לכולל.
משה גפני: מ-7 עד 40 יש מסלול ירוק.
משה גפני: אני מבקש שהנוסח יהיה מסלול ירוק.
שגית אפיק: אני אציע נוסח שמשאיר לכם את "כתוצאה מנזק מלחמה".
ליאת גרבר: תביאי בחשבון שזה מהחוק, זה משהו שנובע מהחוק.
שגית אפיק: אולי תקשיבי לנוסח שאני מציעה ואז נראה – כשלניזוק נגרם נזק כתוצאה מנזק מלחמה, מחמת אי-אפשרות לנצל נכסים או מחמת הפסקת פעילות, לרבות נזק שנגרם בשל תשלום שכר עבודה, הוא יהיה זכאי לפיצוי ששוויו ייקבע לפי אחד המסלולים הבאים, לפי בחירתו וללא הוכחה של הנזק הממשי.
שגית אפיק: אני חושבת שזה נוסח שאפשר לחיות אתו, זה מסלול ירוק, זה מגדיר אותו.
ליאת גרבר: אני צריכה לבדוק.
ליאת גרבר: זה אומר שהם לא יצטרכו להצהיר שהם גרים באזור או הלכו לבית ספר?
רמי אריה: שגית, זה לא פותר את הבעיה, הנוסח שלך.
רמי אריה: ברשותך, האם אפשר להציע נוסח אחר?
ליאת גרבר: - - - שהוא גר באזור ושהוא לא הלך לעבודה, זה כל מה שאני מבקשת ממנו.
שגית אפיק: את צודקת, הוא יעשה את זה.
שגית אפיק: הוא יראה שהוא גר באזור, הוא לא צריך להוכיח את הנזק הממשי.
קריאה: שגית, זה לא פותר את הבעיה.
רמי אריה: הגדרת נזק ממשי מופיעה בתקנות.
משה גפני: לא נתתי רשות.
ליאת גרבר: לא דורשים ממנו יותר מאשר - - -
משה גפני: ליאת, אני יכול לדבר בוועדה הזאת או שאני צריך לצעוק?
משה גפני: הסכמנו על העקרונות או שלא הסכמנו על העקרונות, אני רוצה להצביע על התקנות הללו.
משה גפני: אני מדבר על ארבעה חודשים - - -
קריאה: האם חזקה תהיה?
משה גפני: לא קיבלת רשות, עם כל הכבוד.
משה גפני: מה זה פה, לשכת עורכי-הדין?
משה גפני: דרך אגב, לשכת עורכי הדין זה אחד הגופים המאוד מכובדים.
משה גפני: היתה לי על זה מלחמת עולם.
ליאת גרבר: - - - תשמור את הכוחות לדיון הבא.
משה גפני: תקשיבו לי.
משה גפני: אני מבקש להצביע על התקנות, אני מדבר גם על המקדמה של ה-45 יום ו-50%.
משה גפני: לאחר ארבעה חודשים אם אין בכלל תשובה מנומקת, הוא יקבל 100% והדיון יכול להימשך.
משה גפני: אני מציע את זה.
משה גפני: אני מציע שתשבו על נוסחאות.
משה גפני: נצביע בעד כל מה שדיברנו.
שגית אפיק: 117% ו-125%, הארכה עד 23 בנובמבר, כולל יום שישי.
משה גפני: אני אצביע, אם הוועדה תאשר את התקנות האלה, אני מגיש רביזיה, וברביזיה אני אומר לכם: אני לא מבטל את הרביזיה עד שלא תהיה הסכמה.
משה גפני: אתם שומעים מה שאני אומר?
משה גפני: מה אתה מסתכל עלי כמו איזה - - -
ישראלה מני: אדוני היושב-ראש, רק שני דברים, במחילה.
ישראלה מני: אנחנו מהמגזר העסקי.
ישראלה מני: האחד, הוצעה פה הצעה מאחורה, והיא נכונה.
ישראלה מני: בשביל שרשות המסים תסכים להגיע לנושא של המקדמות של ארבעה חודשים, אפשר להגביל את הסכום של העסקים, סכום הפיצוי, נניח ל-50,000 שקל.
ישראלה מני: מאחר שמרבית העסקים שנמצאים בדרום הם עסקים קטנים ובינוניים - - -
ישראלה מני: רק שנייה.
ישראלה מני: רק שנייה, רבותי.
ישראלה מני: תקשיבו דקה.
ישראלה מני: תקשיבו עד הסוף.
ישראלה מני: יותר מ-90% מכלל העסקים במדינה הם עסקים שמרוויחים עד מיליון שקל ברבעון שלם.
ישראלה מני: זה נושא אחד.
ישראלה מני: הנושא השני זה הנושא של הסניפים.
ישראלה מני: לא עלה פה הנושא הזה, הוא נמצא ב-(ה).
ישראלה מני: אני רק רוצה לוודא שכמו בעופרת יצוקה כל סניף – אני פונה פה לרשות המסים – נחשב מרכז רווח בפני עצמו, אנחנו לא מסתכלים על הרשת כרשת.
משה גפני: ליאת, אתם מקשיבים לה?
ישראלה מני: אני רוצה תשובה.
ישראלה מני: זה דבר נוסף, ודבר שלישי זו ועדת הערר שהוזכרה פה קודם, שלא מופיעה פה בתקנות.
משה גפני: ליאת, את יודעת לענות לה על השאלה השנייה?
ליאת גרבר: לא שמעתי.
ישראלה מני: בעופרת יצוקה, בהוראות הביצוע, כתבתם שכל סניף מופיע בפני עצמו.
ישראלה מני: אני רוצה לקבל הבהרה שגם פה כל סניף מופיע בפני עצמו ואנחנו לא מדברים על כל רשת כרשת, זה דבר ראשון.
ישראלה מני: ודבר שני זו ועדת הערר.
ליאת גרבר: ברור שרק הסניפים שרלוונטיים לאזור, ברור שלא כל הסניפים.
ישראלה מני: לא אמרתי כל הסניפים, אבל אני לא רוצה שתהיה סיטואציה שיבואו ויסתכלו על כל הרשת, ואז יחתכו ממנה חלק.
ישראלה מני: כל סניף עומד כמרכז רווח בפני עצמו.
רמי אריה: לעניין התקרה.
ישראלה מני: לעניין התקרה, ברור לעניין התקרה.
ישראלה מני: אנחנו מדברים על הפיצויים.
ישראלה מני: ליאת, אני חוזרת ושואלת שוב.
דוד רוטנברג: לגבי סניפים, גם אם הח"פ הוא אחד לעסק שרשום במרכז הארץ, אם הוא מנהל סניף, התנהלות כספית, חשבונאית, ניהול ספרים נפרד באזור הדרום, הוא יקבל על הסניף הזה, למרות שהוא רשום במרכז.
ישראלה מני: התקרה חלה פר סניף, לא פר רשת.
רמי אריה: יש לו שני סניפים, אחד בשדרות, אחד בבאר-שבע.
ישראלה מני: שנייה, אני שואלת שאלה נכונה.
דוד רוטנברג: אמרתי ברור.
דוד רוטנברג: אני אומר - - -
ישראלה מני: לא, אתה לא מדבר ברור.
משה גפני: לא כולם, בבקשה.
דוד רוטנברג: אני אסביר שוב וברור.
דוד רוטנברג: אם לעסק, לא משנה כרגע אם הוא רשום במרכז הארץ – אני מזהיר ומחריג, לא הכוונה שכל עסק רשום במרכז הארץ – אם עסק שהוא רשת, יש לו סניפים באזור הדרום, אחד או שניים, זה לא משנה, וכל סניף לעצמו מתנהל כעסק עצמאי עם ניהול ספרים עצמאי, עם עובדים קבועים - - -
ישראלה מני: לא, זה לא יכול להיות.
דוד רוטנברג: גם אם יש ח"פ אחד לכל הרשת, נשב וניתן לכל סניף וסניף אם הוא מתנהל כיחידה עצמאית, גם אם הם תחת ח"פ אחד.
דוד רוטנברג: זה היה גם במלחמת לבנון השנייה וגם בעופרת יצוקה.
ישראלה מני: התקרה תחול פר סניף?
ישראלה מני: יש לי רשת אחת - - -
משה גפני: רבותי, אני מבקש לדעת מהממשלה – אני הצעתי – אם אתם מתנגדים.
משה גפני: אם אתם מתנגדים, אני לא יכול להצביע, אלה תקנות שלכם.
משה גפני: אולי תקשיבו לי רגע?
משה גפני: מכיוון שגם השר מבקש לסיים את העניין הזה, מכיוון שגם אני מעוניין לסיים את זה, מכיוון שחברי הוועדה מעוניינים לסיים את זה, אני לא רוצה לעכב, אני רוצה להצביע על מה שאמרתי.
משה גפני: מייד אחרי ההצבעה, אם הוועדה מאשרת, אני מגיש רביזיה.
משה גפני: הרביזיה היא גם בשמכם.
משה גפני: זאת אומרת, אם תגיעו - - -
יעקב ערן: אנחנו בסד של ארבעה ימים.
משה גפני: אתם בסד.
יעקב ערן: נעשה הפסקה בין כה.
משה גפני: אין הפסקות עכשיו, גמרנו.
משה גפני: מאיזו שעה אני יושב פה?
יעקב ערן: בשביל זה צריך הפסקה.
משה גפני: אני יושב פה, יש לי ביום רביעי הבא ישיבת מליאה ב-11:00, אם תבואו עם השגות ותגידו שאתם רוצים לשנות, לא הגעתם לנוסחאות מוסכמות – אגב, לשכת עורכי-הדין יכולה להביא גם נוסח – אם לא הגעתם לנוסחאות מסוכמות או שהטלתם וטו על הנושא של הארבעה חודשים עם התשלום של ה-100%, יש רביזיה, וכל עוד שאין הצבעה, אין תקנות, ואז גם אני נכנס לסד, האם אני נכנע לכם ואני מביא את הרביזיה, מצביע עליה ומקבל את ההצעה שלכם, מה שלדעתי לא הולך לקרות, כי אני לא הולך להשתנות בעניין הזה.
משה גפני: מהניסיון שלי, עם מה שהיה בפעמים הקודמות ומה שקורה עם הדבק אצלכם, אני לא הולך לשנות את עמדתי, אבל יכול להיות שכן, יכול להיות שלא תהיה לי ברירה, אני אכנס לסד.
משה גפני: זאת אומרת, אני צריך לדעת עד סוף השבוע, עד יום שישי.
משה גפני: מיום שישי יש לי ארבעה ימים בשביל להוציא סדר-יום ליום שלישי אחרי זה – אם עד יום שישי, אני לא מקבל מכם תשובה - - -
טמיר כהן: עד יום חמישי.
משה גפני: עד יום חמישי.
משה גפני: בסדר, תמיר צודק.
יעקב ערן: נעשה הפסקה.
יעקב ערן: יש דיון, נבוא עוד שעה.
יעקב ערן: אתה לא יכול ככה.
משה גפני: ולכן אני אומר: אני מגיש את הרביזיה גם בשמכם.
משה גפני: אם אתם אומרים לי שאתם לא מסכימים לזה, אין תקנות.
משה גפני: נשב ונתחיל משא-ומתן מחדש, אבל אז המשא-ומתן מבחינתי יהיה שונה לחלוטין, לא כמו שהיה עד עכשיו.
ורד ויץ: מה שיקרה זה שהמשכורות של העובדים מתעכבות.
ורד ויץ: האם אי-אפשר לקחת שעה או שעה וחצי ולגמור את זה ולאשר סופית?
משה גפני: אני מצביע, נותן לכם שעה, שעה וחצי, תגמרו.
ורד ויץ: כל זמן שהתקנות אינן סופיות, בגלל הרביזיה - - -
משה גפני: את לא שומעת מה שאני אומר לך, תאמיני לי.
משה גפני: אם את רוצה להיבחר לכנסת, תשמעי מה שאני אומר לך.
ורד ויץ: מאיפה הבאת את זה?
משה גפני: סתם, לא התכוונתי אליך, התכוונתי לעצמי.
משה גפני: זה לא ייגמר אף פעם, תאמיני לי.
משה גפני: את רוצה שעה וחצי, יהיו שעה וחצי.
משה גפני: בעוד שעה וחצי אני מבטל את הרביזיה, הכול בסדר.
שגית אפיק: אם את מדברת על הסכם, אפשר לחתום על הסכם, כי מדברים שיהיו תקנות בהקדם.
משה גפני: התקנות התקבלו, הגשתי רביזיה.
משה גפני: תודה רבה, אני עושה הפסקה עשר דקות.
משה גפני: מספר פנייה 680, יש מישהו שמסביר?
צחי דוד: יש.
צחי דוד: שלום, צחי מאגף התקציבים.
משה גפני: אם אפשר להרים יד שנדע, בבקשה.
צחי דוד: צחי דוד, אגף התקציבים.
צחי דוד: הפנייה נועדה לביצוע שינויים פנימיים בתקציב המשרד לשירותי דת, שעיקרם תקצוב שלושה מיליון שקלים למימון הרשאות עבר בהקמת מוסדות דת.
משה גפני: מה זה שירותי הדת האלה?
צחי דוד: המשרד לשירותי דת?
משה גפני: מה זה המשרד אני גם לא יודע, אבל זה לא חשוב עכשיו.
משה גפני: מה זה הכסף?
צחי דוד: שלושה מיליון השקלים מיועדים למימון שינויים פנימיים שמטרתם מימון הרשאות עבר.
צחי דוד: זאת תקנת הקמת מוסדות דת, עובד בהרשאה להתחייב.
צחי דוד: יש צורך להוסיף שלושה מיליון שקלים לתקציב המזומן לאור הביצוע הגבוה השנה.
משה גפני: לאן?
משה גפני: לאיזה מקום?
צחי דוד: לאיזה מקום?
צחי דוד: תקנה שיש בה התחייבויות של עשרות מיליוני שקלים.
צחי דוד: זה לא - - -
משה גפני: לֶמָה זה?
משה גפני: בתי-כנסת, מקוואות, מסגדים, כנסיות – מה?
צחי דוד: בתי כנסת – הקמה.
צחי דוד: מקוואות – הקמה ושיפוצים.
משה גפני: ויש רשימה מוגדרת או?
צחי דוד: יש קולות קוראים, שוויוניים.
צחי דוד: זה לפי תמיכות.
צחי דוד: רשות מקומית מקבלת השתתפות מסוימת בהקמה או בשיפוץ.
צחי דוד: זה עובד בכל רחבי הארץ.
צחי דוד: מי בעד אישור הפנייה ירים את ידו.
צחי דוד: מי נגד?
צחי דוד: מי נמנע?
צחי דוד: אין הצבעה בעד אישור פנייה מספר 680 – פה אחד נגד – אין נמנעים – אין
משה גפני: פנייה מספר 702.
משה גפני: סקרים, נשאיר את הסקרים עכשיו.
משה גפני: פניות מספר 713, 714.
משה גפני: ייעוץ פיננסי, מה יש לכם אתם?
משה גפני: פנייה מספר 743, רשות השידור.
משה גפני: פנייה מספר 792.
קריאה: כן, פנייה מספר 792.
קריאה: עושים פה שינויים פנימיים בתוך המשרד לאזרחים ותיקים ובלשכת הקשר "נתיב", להסטת שיא כוח-אדם, - - - כוח-אדם.
קריאה: ותגבור של המשרד לפיתוח הנגב והגליל בסך שלושה מיליון שקלים בהתאם לסיכום תקציבי לשנת 2012.
משה גפני: הצבעה בעד אישור פנייה מספר 792 – פה אחד נגד – אין נמנעים – אין
משה גפני: פנייה מספר 795.
צחי דוד: הפנייה נועדה לביצוע שינויים פנימיים הבאים מתקציב המשרד לשירותי דת:
צחי דוד: 1.6 מיליון שקלים למימון הרשאות בתמיכה לקבורה אזרחית, בהתאם להחלטת בית-המשפט.
משה גפני: תעשה לי טובה, גם-כן.
משה גפני: מה אתה מסביר לי פה?
משה גפני: מה זה, אותן נסיעות של זה?
משה גפני: הנסיעות לחוץ לארץ, לבדוק?
משה גפני: תפרידו את זה, בבקשה.
משה גפני: אני לא מאשר נסיעות.
משה גפני: עד שאני לא נוסע אני לא נותן לאף-אחד לנסוע.
משה גפני: השר נוסע לזה?
משה גפני: השר נוסע לבדוק פעילות?
משה גפני: פניות מספר 801, 802.
משה גפני: רבותיי, אני מבקש בזריזות.
צחי דוד: פנייה זו נועדה לביצוע שינויים פנימיים בתקציב המשרד לפיתוח הנגב והגליל, ושמסיכום התקציב עם המשרד בסך 6.95 מיליוני שקלים.
צחי דוד: וכן, להעברת שני מיליון שקלים לתכנית החומש למגזרי המיעוטים, בהתאם להחלטת הממשלה 1539.
משה גפני: הצבעה בעד אישור פניות מספר 801 ו-802 – פה אחד נגד – אין נמנעים – אין
משה גפני: פניות מספר 807-806.
צחי דוד: הפניות נועדו להעברת 2.3 מיליוני שקלים מהמשרד לפיתוח הנגב והגליל לחטיבה להתיישבות, להצבת מבנים יבילים בפריפריה ולפיילוט בנייה להשכרה.
משה גפני: הצבעה בעד אישור פניות מספר 806 ו-807 – פה אחד נגד – אין נמנעים – אין
משה גפני: פניות מספר 809-808.
צחי דוד: הפניות נועדו להעברת מיליון שקלים בהוצאה ושני מיליון שקלים בהרשאה להתחייב עבור הקמת תשתיות במושב עידן, בהתאם לסיכום בין משרדי החקלאות, הבינוי והשיכון - - -
משה גפני: מה זה מושב עידן?
משה גפני: למה דווקא מושב עידן?
צחי דוד: מושב עידן זה מושב בערבה התיכונה, שקלט גלי מתיישבים מאוד גדולים לפני מספר שנים.
משה גפני: הצבעה בעד אישור פניות מספר 808 ו-809 – פה אחד נגד – אין נמנעים – אין
רוברט אילטוב: כבוד היושב-ראש.
רוברט אילטוב: פנייה מספר 801 – מענקי בינוי ושיכון – אפשר לדעת מה זה?
רוברט אילטוב: אני מצטער מאוד, אנחנו עברנו על זה מהר.
משה גפני: איפה פנייה מספר 801?
משה גפני: איזה עמוד?
רוברט אילטוב: 17 - - -
ליה שמטוב: 17.
רוברט אילטוב: הוא לא הסביר.
משה גפני: הסביר, הסביר.
משה גפני: אתה רוצה להסביר עוד פעם את פניות מספר 802-801?
שכיב מוראד שנאן: הוא לא הסביר.
רוברט אילטוב: אני לא הבנתי מה הוא הסביר.
צחי דוד: הפנייה נועדה לביצוע שינויים פנימיים בתקציב המשרד לפיתוח הנגב והגליל, ולמימוש הסיכום התקציבי עם המשרד - - - תקציבי לשנים 2012-2011 בסך 6.9 מיליון שקלים, ולהעברת שני מיליון שקלים בהתאם לתכנית החומש למגזרי המיעוטים בהתאם להחלטת הממשלה 1539.
צחי דוד: מדובר בתקציב ניהול התכנית - - -
רוברט אילטוב: זה מענקי בינוי ושיכון?
צחי דוד: לא, לא, לא.
רוברט אילטוב: מספר פרט 42?
רוברט אילטוב: אז זה מה שאני שואל.
רוברט אילטוב: אישור ועדה, מספר ועדה 0801.
רוברט אילטוב: אני מדבר על מספר פרט 42: מענקי בינוי ושיכון – לזה אני מבקש הסבר.
משה גפני: אבל שם עוד מורידים
צחי דוד: הבנתי, זה המקור.
משה גפני: מורידים, זה המקור.
משה גפני: זה לא הולך לשם.
צחי דוד: הבנתי.
משה גפני: מורידים תשעה מיליון שקלים.
רוברט אילטוב: אוקי, הבנתי.
צחי דוד: לתשומת-לב חברי הכנסת: מדובר בתקנת רזרבה.
צחי דוד: לא מורידים מפעילות של - - -
משה גפני: זה לא יורד מפעילות, אבל זה יורד.
משה גפני: מה עכשיו, טרכטנברג יש פה?
אופיר להב: בהתאם להחלטת ממשלה מה-18 במרץ, מדובר על מענקים לבנייה של דירות לעולים קשישים.
אופיר להב: פשוט, יישום ההחלטה.
שכיב מוראד שנאן: מי בעד - - -
משה גפני: גם לי יש שאלות למשרד לקליטת העלייה.
משה גפני: מי נמצא פה מהמשרד לקליטת העלייה?
אופיר להב: אופיר להב.
משה גפני: אתה מהמשרד לקליטת העלייה?
רוברט אילטוב: זה שהוא לא מדבר רוסית מפריע לך?
משה גפני: אני דווקא בעד שידבר אידיש, כדי שאני לא אבין כלום.
משה גפני: מה זה, 55 אלף שקל?
אופיר להב: 55 מיליון שקל בהרשאה להתחייב.
משה גפני: 55 מיליון.
אופיר להב: בהרשאה להתחייב.
אופיר להב: וזה בעצם יישום החלטת הממשלה מה-18 למרץ בנושא בניית דירות לעולים קשישים, או מה שנקרא: דו"ח טרכטנברג.
ליה שמטוב: אפשר לחזור לפנייה מספר 808?
משה גפני: לא, לא, תעשו לי טובה.
משה גפני: אנחנו בפנייה מספר 818, את לא רוצה לאשר את זה?
משה גפני: אני דווקא סומך על המשרד לקליטת העלייה.
ליה שמטוב: לא, אני אמרתי בעד.
ליה שמטוב: אבל פנייה מספר 808.
משה גפני: 818 – מי בעד אישור הפנייה?
משה גפני: הצבעה בעד אישור פנייה מספר 818 – פה אחד נגד – אין נמנעים – אין
משה גפני: זה רק בגלל שאני סומך על המשרד לקליטת העלייה.
משה גפני: חוץ מזה, - - -
ליה שמטוב: כי זה מהר מאוד, ופספסנו פה משהו.
משה גפני: חברת הכנסת שמטוב, מה?
ליה שמטוב: אפשר הסבר לפנייה מספר 808?
ליה שמטוב: מה זה שיכון?
צחי דוד: על התשתיות במושב עידן.
שכיב מוראד שנאן: מושב עידן.
משה גפני: מושב עידן, הוא הסביר.
משה גפני: זה בערבה שם, שהייתה שם קליטה.
משה גפני: פניות מספר 830-829.
אורי גבע: הפנייה נועדה להעביר מיליון שקל מהמשרד לקליטת העלייה למשרד ראש הממשלה, על החלטת ממשלה 2833 בנושא הקמת גרעיני משימה עירוניים, - - -
קריאה: והרחבת - - -
משה גפני: מה זה הקמת גרעיני משימה עירוניים?
קריאה: זו החלטת ממשלה בנושא - - -
משה גפני: מה "החלטת ממשלה"?
קריאה: תגיד לו מה זה הפרויקט.
קריאה: אני לא מכיר את הפרויקט.
משה גפני: טוב, אחרי שתדעו מה זה תגידו לי.
משה גפני: פנייה מספר 842.
אורי גבע: פנייה זו נועדה לתגבר את תקציב ההרשאה להתחייב של משטרת ישראל לקראת הבחירות הקרובות.
משה גפני: הצבעה בעד אישור פנייה מספר 842 – פה אחד נגד – אין נמנעים – אין
משה גפני: מי הסביר את זה?
משה גפני: אבל אתה לא ביטחון-פנים.
קריאה: הוא חולה.
משה גפני: אם מישהו עכשיו לא נמצא, אז תגידו לי.
משה גפני: אני לא רוצה סתם ככה באוויר.
משה גפני: אני רוצה שמישהו שעוסק בעניין, שיסביר.
משה גפני: פניות מספר 844-843.
משה גפני: אחרי זה יכתבו ב"דה-מרקר" שאני לא יודע על מה אני מצביע.
משה גפני: זאת אומרת, הם לא כתבו את זה אבל הם יכולים לכתוב.
שכיב מוראד שנאן: אתה אומר שהם מתביישים לשדר את האמת, הא?
משה גפני: נו, מיגון נחל-עוז.
משה גפני: נו, גן בנחל-עוז.
משה גפני: זה פשוט לא בסדר, שהרפרנט יגיע.
משה גפני: למיגון גן בנחל-עוז.
משה גפני: אם אני הייתי עיתונאי, חבל על הזמן, עמוד ראשון: משרד האוצר לא רוצה למגן את הגן בנחל-עוז בגלל שאין רפרנט.
משה גפני: אבל אני לא עיתונאי.
משה גפני: פנייה מספר 845.
צחי דוד: אדוני היושב-ראש, אם אפשר לחזור לפנייה.
משה גפני: לאן לחזור?
צחי דוד: לגן בנחל-עוז.
משה גפני: טוב, תסביר, נו.
שכיב מוראד שנאן: אנשים נרדמים פה בשמירה.
צחי דוד: אני רפרנט החברה להתיישבות.
צחי דוד: ההעברה היא למשרד הביטחון.
צחי דוד: המיגון בנחל-עוז, זה פרויקט שנקבע כבר לפני זמן מה.
צחי דוד: הוחלט שהאיגום התקציבי יבוצע במשרד הביטחון.
צחי דוד: ולכן תקציב החטיבה, המיועד לנושא הזה, עובר למשרד הביטחון.
משה גפני: מי בעד אישור הפניות 844-843 – מיגון הגן בנחל-עוז?
משה גפני: הצבעה בעד אישור פניות מספר 843 ו-844 – פה אחד נגד – אין נמנעים – אין
משה גפני: פנייה מספר 845 – המדפיס הממשלתי.
אורי גבע: פנייה זו באה יחד עם - - -
משה גפני: אתה הרפרנט - - -
אורי גבע: של המדפיס הממשלתי.
אורי גבע: וגם של הפנייה הבאה.
אורי גבע: אנחנו - - -
משה גפני: בבקשה, תסביר את שתיהן יחד.
אורי גבע: אסביר את שתיהן.
אורי גבע: הפנייה נועדה לעשות שני דברים: הראשון, זה הסטות פנימיות בתקציב המדפיס הממשלתי לקראת סוף השנה.
אורי גבע: והחלק השני זו העברה של כסף מהתקציב השוטף לתקציב הפיתוח להשלמה תקציבית שם.
משה גפני: מי בעד אישור פנייה מספר 848?
משה גפני: הצבעה בעד אישור פנייה מספר 848 – פה אחד נגד – אין נמנעים – אין
משה גפני: מי בעד אישור פנייה מספר 850?
משה גפני: – לא, סליחה.
טמיר כהן: לא, 845.
אורי גבע: לא, לא טעית על הראשונה.
אורי גבע: זה בסדר.
שכיב מוראד שנאן: לא, 848.
משה גפני: 848.
שכיב מוראד שנאן: הוא דיבר על פניות שמספרן 845 ו-848.
משה גפני: אני חוזר על ההצבעה: מי בעד אישור פנייה מספר 845?
משה גפני: הצבעה בעד אישור פנייה מספר 845 – פה אחד נגד – אין נמנעים – אין
משה גפני: פנייה מספר 850 – מינהל מקרקעי ישראל.
אמיר רשף: הפנייה נועדה להגדיל את תקציב ההנחות בקרקע במינהל מקרקעי ישראל בסך של 538 אלפי שקלים, בהתאם לביצוע לפועל ולפי צפי הביצוע ליתרת השנה.
שכיב מוראד שנאן: לאן זה מיועד?
רוברט אילטוב: לאן זה?
רוברט אילטוב: למי זה מיועד?
אמיר רשף: מדובר על הנחות בקרקע שמינהל מקרקעי ישראל נותן, ורושמים את זה בתקציב כמו הוצאה.
אמיר רשף: זה תוקצב במקור ב-800 מיליון שקלים לפי הביצוע השנה - - -
רוברט אילטוב: זה דיור למשתכן או בר-השגה?
אמיר רשף: יש בזה גם מחיר של מחיר למשתכן.
רוברט אילטוב: אנחנו מתנגדים.
אמיר רשף: זה 44 מיליון שקל מתוך סך הסכום שמופיע פה.
רוברט אילטוב: כי הנושא הזה בבית-המשפט.
רוברט אילטוב: אנחנו רוצים - - -
שכיב מוראד שנאן: מי מקבל את ההנחות?
אמיר רשף: ההנחות – בעיקר זה לישובים באזורי עדיפות.
אמיר רשף: מדובר על ישובים בפריפריה, בהקצאות בפטור ממכרז.
אמיר רשף: מדובר גם על הקצאות של קרקע למגורים, וגם הקצאות של קרקע לתעשייה, מסחר ותיירות.
אמיר רשף: פירוט?
רוברט אילטוב: זה בדיוק הנושא שאנחנו מתווכחים עליו.
משה גפני: טוב, אוקי.
אמיר רשף: מדובר על מאות עסקאות, אדוני, חבר הכנסת.
שכיב מוראד שנאן: אדוני היושב-ראש, אני מבקש לקבל פירוט.
שכיב מוראד שנאן: אם זה פריפריה ואזורי עדיפות לאומית וזה, אני רוצה לבדוק בבקשה אם יש ישובים חרדים.
משה גפני: בסדר, אם אפשר.
שכיב מוראד שנאן: אם הישובים החרדים שבאזור מקבלים.
אמיר רשף: מדובר על מאות עסקאות - - -
משה גפני: אם אפשר לקבל פירוט, אם תוכל להעביר לנו פירוט.
שכיב מוראד שנאן: תוך כמה זמן?
שכיב מוראד שנאן: נעשה רוויזיה עד שהוא שיעביר.
משה גפני: לא, לא, אני לא מביא להצבעה.
רוברט אילטוב: אין רוב.
משה גפני: פנייה מספר 851.